Да і гаспадары Беларускага цэнтра і таварыства “Уздым”, якое ўзначальвае Людміла Сінякова, актыўна ўдзельнічалі ў святочным мерапрыемстве: паэт Станіслаў Валодзька чытаў свае вершы, прысвечаныя Якубу Коласу, Галіна Сантоцкая прачытала ўрывак з “Новай зямлі”. У музычнай частцы выступалі ансамбль “Пралескі” і Анастасія Малышава. Гісторыкам і краязнаўцам Міколам Паўловічам была падрыхтавана выстава, прысвечаная ўгодкам Янкі Купалы і Якуба Коласа. Дарэчы, Мікола Паўловіч перадаў для музея Янкі Купалы ў Мінску партсігар з партрэтам Янкі Купалы, а для музея Якуба Коласа – адбіткі старонак часопіса Дзьвінскай беларускай гімназіі “Школьная праца”, 1926 і 1927 гг., прысвечаных Якубу Коласу.